Diari Oficial de la Generalitat Valenciana


Sumari del DOGV 4219, del 02-04-2002 (2002/2688)

Informació pública de l'alternativa tècnica de la proposta de programa amb la documentació que inclou pla parcial, projecte d'urbanització, annexos al projecte d'urbanització i projecte de reparcel·lació per al sector de sòl urbanitzable número 28, denominat la Canuta d'Ifach.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4219

Data del DOGV
:   02-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2688


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica de la proposta de programa amb la documentació que inclou pla parcial, projecte d'urbanització, annexos al projecte d'urbanització i projecte de reparcel·lació per al sector de sòl urbanitzable número 28, denominat la Canuta d'Ifach. [2002/A2688]
  
Mitjançant el Decret de l'Alcaldia Presidència de l'Ajuntament de Calp, amb data 27 de febrer de 2002 es va dictar la resolució següent:
  
«Primer. Sotmetre a informació pública l'alternativa tècnica de proposta de programa amb la documentació que inclou pla parcial, projecte d'urbanització, annexos al projecte d'urbanització i projecte de reparcel·lació, promogut per l'agrupació d'interés urbanístic la Canuta d'Ifach, per al sector de sòl urbanitzable número 28, denominat la Canuta d'Ifach.
  
Segon. Aquesta informació pública té caràcter de simultani concurs públic per a la selecció de l'urbanitzador. Es podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb el previ avís a les persones titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals. Aquesta pròrroga s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé. Sol·licitar al registrador de la propietat de Calp un certificat registral de domini i càrregues, amb l'advertiment que, per al supòsit que aparegueren titulars registrals no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva.
  
Seté. Notificar a les persones titulars de reserves d'aprofitament efectuades en el seu moment a favor de l'Ajuntament de Calp la tramitació d'aquest projecte, a fi que en prenguen coneixement i, si pertoca, si així els correspon i convé al seu dret, opten per ser incloses en aquest projecte de reparcel·lació.
  
Huité. L'expedient podrà consultar-se als Serveis Tècnics de l'Ajuntament de Calp, situat a la 2a planta, de dilluns a divendres, de 09.00 a 14.00 hores.
  
Nové. Concloses les anteriors operacions caldrà emetre l'informe tècnic corresponent.
  
Deu. Finalitzades les actuacions anteriors, el Ple de l'Ajuntament podrà aprovar un programa que definisca els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte es podrà adjudicar, motivadament, l'execució del programa aprovat a favor de la persona que haja formulat la proposició juridicoeconòmica i haja assumit l'alternativa tècnica més adequada per a executar l'actuació.»
  
Cosa que es fa pública en compliment del que estableix l'article 46.3 de la vigent Llei Reguladora de l'Activitat Urbanística valenciana.